Sot e oa Tolkien gant ar yezhoù ha krouet en doa yezhoù e-keit e vugaleaj, met evitañ e oa didalvez ur yezh hep he fobl, he mitologiezhoù a oa treuzkaset drezi (dres ar pezh a rebeche Tolkien dan esperanteg, daoust ma oa savet mat, ne oa ket un diazez gwir ganti, nhe doa mitologiezh ebet). Ouzhpenn-se e sante e lakae ar saozneg ur vitologiezh, distrujet evitañ gant aloubadeg Gwilherm ar Bastard hag an Normaned. Setu perak e krogas Tolkien da grouiñ mojennoù a vije staget ouzh e yezhoù adalek 1914. Peogwir e voe klañv-ki goude Emgann ar Somme en devoe amzer Tolkien da echuiñ e gontadenn gentañ e 1916, Diskar Gondolin (The Fall of Gondolin).